Harold Finch

Harold Martin

Harold Whistler

Nickname Uncle Harold

The Finchinator

Mr. Good News

Glasses

Harry

Mr. Peabody

“No Good Deed”

“The Contingency”

“The High Road”

“Til Death”

“One Percent”

“Zero Day”

“God Mode”

“The Devil's Share”

“Lethe”

“Aletheia”

“RAM”

“Prophets”

“Karma”

O Harold Finch είναι ένας μοναχικός δισεκατομμυριούχος, μια ιδιοφυϊα στον τομέα των υπολογιστών που

κατασκεύασε τη Μηχανή. Η Μηχανή αποτελεί στην ουσία ένα λογισμικό το οποίο είναι σε θέση να εντοπίζει επερχόμενα εγκλήματα, παρακολουθώντας τις ζωές όλων κάθε στιγμή, και να ειδοποιεί τον Χάρολντ αν ένα άτομο θα είναι είτε θύτης είτε θύμα σε κάποιο έγκλημα. Το Χάρολντ αποτελεί το πραγματικό του όνομα, ωστόσο για επίθετο χρησιμοποιεί πάντα το όνομα κάποιου πουλιού.

## Βιογραφία

### Παιδικά χρόνια

#### 1970

   Ο Χάρολντ μικρός ζούσε με τον πατέρα του, στο Lassiter, με τον πατέρα του(ο οποίος είχε ήδη εμφανίσει τα πρώτα σημάδια άνοιας). Από πολύ νωρίς επιδεικνύει ένα ιδιαίτερο ενδιαφέρον στη μηχανική, όταν αποφασίζει να αποσυναρμολογήσει τον κινητήρα τού φορτηγού του πατέρα του προκειμένου να τον επιδιορθώσει. Ήδη έχει αρχίσει να δείχνει το πρώτο του ενδιαφέρον για τα τοπικά πουλιά.

#### 1971

Ο Χάρολντ φτιάχνει μία μηχανή-υπολογιστή η οποία μπορεί να επαναλαμβάνει τα σήματα Μορς που δέχεται ως είσοδο. Ο απώτερος στόχος του, ωστόσο είναι να φτιάξει μία συσκευή η οποία να είναι ικανή να αντικαταστήσει τη μνήμη τού πατέρα του, η οποία συνεχώς εξασθενεί.

#### 1976

Σύμφωνα με τον ντετέκτιβ Φάσκο, από αυτή τη χρόνια υπάρχουν τα πρώτα αρχεία σχετικά με το όνομα του. Στα αρχεία αυτά είναι καταγεγραμμένος ως Χάρολντ Ρεν.

#### 1979

Οι δραστηριότητες του Χάρολντ τον καθιστούν υπό την παρακολούθηση τού FBI/ Η κατάσταση τού πατέρα του χειροτερεύει τόσο που ο γιος του σκέπτεται να τον απομακρύνει από το σπίτι. Ένας τοπικός αστυνομικός προτείνει μάλιστα να τον βάλουν σε ειδικό ινστιτούτο. Ο ίδιος ο πατέρας λέει στον Χάρολντ ότι δεν επιθυμεί ο γιος του να αποσπάται από το κολέγιο εξαιτίας τής κατάστασης του, αλλά ο ίδιος του απαντά ότι υπάρχει ένα ηλεκτρονικό δίκτυο που θα το επιτρέψει να φέρει την εκπαίδευση στο σπίτι. Αργότερα, όμως, ο Χάρολντ προετοιμάζεται να αφήσει τον πατέρα του σε ένα ειδικό κέντρο φροντίδας.

#### 1980

##### 27 Οκτωβρίου

Το υπουργείο άμυνας ερευνά τoν Χάρολντ εξαιτίας μία βλάβης στο ARPANET(πρόγονος τού σημερινού Internet), καταλήγοντας πως ο νεαρός είναι υπεύθυνος για προδοσία. Ο Χάρολντ επισκέπτεται τον πατέρα του, ενημερώνοντας τον πως κάποιοι άνδρες θα τον επισκεφθούν και τού ζητάει να μην πιστέψει τίποτα από όσα του πουν. Με απογοήτευση αντιλαμβάνεται ότι ο πατέρας του δεν τον αναγνωρίζει πια, όταν του δείχνει ένα τοπικό πουλί και τον ρωτάει το όνομα του. Ο πατέρας του όμως δεν μπορεί να θυμηθεί. Έτσι, ο Χάρολντ τού δίνει ένα βιβλίο με το όνομα "Eastern Birds" του Roger Tory Peterson και τον φιλάει στο μέτωπο πριν φύγει.

#### 1983

Ο Νέηθαν Ίνγκραμ ιδρύει την εταιρεία IFT μαζί με το φίλο του, Χάρολντ, ο οποίος όμως δουλεύει παρασκηνιακά.

#### 2001

Ο Nathan ειδοποιεί το Χάρολντ για την επίθεση στο Διεθνές Κέντρο Εμπορίου και τού θυμίζει το όραμα που είχαν

   όταν ίδρυσαν την εταιρεία, να αλλάξουν τον κόσμο. Το μόνο που έχουν καταφέρει, ωστόσο, είναι να γίνουν πλούσιοι ενώ τίποτα δεν έχει αλλάξει. Αμέσως μετά την επίθεση, η κυβέρνηση των ΗΠΑ προσλαμβάνει τον Nathan να δημιουργήσει μία Μηχανή, η οποία θα μπορεί να προβλέψει μαζικές επιθέσεις στις ΗΠΑ, χρησιμοποιώντας τα δεδομένα που θα του παρείχε το NSA(πρόσβαση, δηλαδή, σε προσωπικά δεδομένα όλων των πολιτών).

Ο Φιντς ξεκινά τη δημιουργία τής μηχανής χρησιμοποιώντας τις ιδέες τού Arthur Claypool για την τεχνητή νοημοσύνη. Φτιάχνει, λοιπόν, τη μηχανή ανώνυμα, με τον Νέηθαν να παίρνει τα εύσημα και να κάνει τις συμφωνίες με τους γραφειοκράτες τής κυβέρνησης.

Στις 13 Οκτωβρίου ο Φιντς κάνει έναν έλεγχο στη Μηχανή βάζοντας την να κάνει ένα τεστ πιθανοτήτων προκειμένου να αντιληφθεί τα ηθικά της όρια. Η Μηχανή, όμως, αποτυγχάνει στο τεστ. Έτσι, όταν ο Φιντας αποφασίζει να κοιτάξει τον κώδικα της και να βρει το γιατί δεν πέτυχε το τεστ, βρίσκει μία νέα γραμμή κώδικα(την οποία δεν είχε προσθέσει ο ίδιος). Όταν τη ρωτάει ποιος έβαλε τη γραμμή αυτή, εκείνη απαντάει ο Admin(Διαχειριστής), δηλαδή ο Χάρολντ. Ο Χάρολντ διαλύει τη μηχανή και δοκιμάζει από την αρχή,τονίζοντας πως είναι σημαντικό να ελέγξει τον ηθικό της κώδικα και την υπακοή.

    Αργότερα, στις 29 Νοεμβρίου, μία νέα έκδοση είναι έτοιμη. Ο Νέηθαν προσπαθεί να βοηθήσει το Χάρολντ με τον κώδικα, ωστόσο η Μηχανή του απαγορεύει την οποιαδήποτε τροποποίηση. Ο Χάρολντ εξηγεί πως η Μηχανή δέχεται μόνο τον ίδιο, καθώς έχει δεθεί με αυτόν. Ωστόσο αυτή χρησιμοποιεί τον κωδικό του Νέηθαν για να χακάρει το laptop του και να ανεβεί στο Internet. Ο Χάρολντ, όμως το αντιλαμβάνεται και τη βγάει απο την πρίζα έγκαιρα.

Στις 31 Δεκεμβρίου ο Χάρολντ αναγκάζεται να καταστρέψει τη μηχανή σε μία απόπειρα αυτοάμυνας. Προσπάθησε να τρέξει αρκετές εκδόσεις της ταυτόχρονα, προκειμένου να καταλάβει τις διαφορές τους, ωστόσο το κατάλαβαν και υπερθέρμανε η μία τον server τής άλλης μέχρι να μείνει μόνο ένας. Η έκδοση που έμεινε, προσπάθησε να προκαλέσει ασφυξία στο Χάρολντ, σε μία απόπειρα να ελευθερωθεί από αυτόν και να ανεβεί στο Internet. Αργότερα ο ίδιος την υπερασπίζεται λέγοντας ότι εκείνη την στιγμή ο ίδιος αποτελούσε εμπόδιο στην απελευθέρωση τής Μηχανής.Δεν μπορούσε, ωστόσο , να την αφήσει ελεύθερη, δίχως να έχει τεστάρει τον ηθικό της κώδικα.

#### 2002

Ο Φιντς δοκιμάζει την τελική έκδοση τής Μηχανής ανήμερα τής Πρωτοχρονιάς, ρωτώντας την αν μπορεί να τον αναγνωρίσει. Η απάντηση είναι θετική. Η έκδοση αυτή πωλείται στην κυβέρνηση και η συγκεκριμένη ημερομηνία θεωρείται επίσημα η ημέρα γέννησης τής μηχανής.

Στις 16 Φεβρουαρίου, ο Φιντς βγαίνει για μία βόλτα και μιλάει στη μηχανή μέσω μίας κάμερας παρακολούθησης. Η Μηχανή τού στέλνει μήνυμα στο κινητό και αυτός την ενημερώνει ότι θα παίξουν κρυφτό οι δυο τους. Έτσι προσπαθεί να κρυφτεί ζητώντας τις να κάνει μία κλήση στο κινητό του κάθε φορά που θα τον βλέπει. Ο ίδιος κρύβεται σε αρκετές τοποθεσίες, όμως η μηχανή πάντα τον βρίσκει.

Στις 10 Ιουνίου, σε ένα εγκαταλελειμμένο όροφο τής IFT, ο Φιντς κατασκευάζει τις σημαντικότερες λειτουργίες τής Μηχανής, οι οποίες περιλαμβάνουν τη μαζική παρακολούθηση πολιτών. Στη συνέχεια ο Χάρολντ και ο Νέηθαν προσπαθούν να διδάξουν στη μηχανή πώς να αντιλαμβάνεται τους εγκληματίες.

#### 2003

Ένα μεσημέρι ο Φιντς βγαίνει στο πάρκο, αποφασίζοντας να μάθει στη μηχανή σκάκι(σε μία απόπειρα να της διδάξει στρατηγική). Στην αρχή η Μηχανή δυσκολεύεται να επιλέξει μία από τις χιλιάδες κινήσεις που υπάρχουν, όμως ο Φιντς τής εξηγεί πως παρόλο που μπορεί να κάνει κάποιο λάθος, υπάρχει δυνατότητα να το διορθώσει αργότερα στην πορεία του παιγνιδιού. Οι δυο τους μιλάνε για ώρες και ο Φιντς τής εξηγεί για το αγαπημένο της κομμάτι, τη βασίλισσα.

Αργότερα την ίδια μέρα, ο Φιντς τής εξηγεί ότι ο κόσμος δεν αποτελεί ένα παιγνίδι σκάκι στο οποίο οι άνθρωποι είναι τα κομμάτια της. Τής εξηγεί, επίσης. πως παρόλο που το σκάκι αποτελεί καλή προπόνηση στρατηγικής, κανείς δεν πρέπει να θεωρείται ως ένα κομμάτι στο σκάκι το οποίο μπορεί να θυσιαστεί.

#### 2004

Ο Νέηθαν και ο Χάρολντ περπατάνε μαζί, με τον πρώτο να λέει πως ο ίδιος και η γυναίκα του βρίσκονται σε δικαστική διαμάχη για το διαζύγιο. Αναρωτιέται μάλιστα πως ο κάθε άνθρωπος ξέρει αν έχει βρει το άλλο του μισό και ο Χάρολντ παραδέχεται πως δεν έχει καμιά ιδέα. Κάθονται σε ένα παγκάκι και ο Χάρολντ χρησιμοποιεί ένα laptop για να μιλήσει στη μηχανή. Δείχνει στο Νέηθαν ότι η Μηχανή βρήκε πως ένας άνθρωπος που κάθεται κοντά τους, ένας άστεγος, είναι επίσημος βιολιστής τής φιλαρμονικής τής πόλης με προβλήματα αλκοολισμού. Εξηγεί στη συνέχεια στο Νέηθαν πως προγραμμάτισε τη μηχανή για να αντιλαμβάνεται την ακραία συμπεριφορά.

Ξαφνικά η μηχανή εμφανίζει το αρχείο μίας γυναίκας που κάθεται κοντά τους, τής Grace HendRicks, που ζωγραφίζει σε έναν καμβά δίπλα στο ποτάμι. Ο Φιντς δεν μπορεί να βρει ποια ακραία συμπεριφορά τής γυναίκας οδήγησε τη Μηχανή στο να εμφανίσει το αρχείο της και υποπτεύεται λάθος προγραμματισμού. Όμως ο Νέηθαν λέει πως η Μηχανή έχει καλό γούστο και ο Φιντς το ξανασκέπτεται.

#### 2005

Ο Φιντς βγαίνει στους δρόμους τής Νέας Υόρκης και ελέγχει τη Μηχανή με το laptop του. Θέτει, μάλιστα, ως επόμενο βήμα στην εκπαίδευση της το να βρει ομοιότητες μεταξύ τυχαίων ξένων στο δρόμο. Καθώς αυτή δουλεύει, εμφανίζει ξανά το όνομα της Grace. Ο Φιντς υποθέτει πως πρόκειται για λάθος προγραμματισμού αφού η γυναίκα δεν έχει καθόλου σκοτεινό παρελθόν. Αμέσως όμως αντιλαμβάνεται ότι η Grace αγαπά τον Κάρολο Ντίκενς, ακριβώς όπως ο ίδιος.

#### 2006

    Ο Φιντς βγαίνει στο πάρκο και αγοράζει το συνηθισμένο του παγωτό, μέσα στο καταχείμωνο. Εκεί δέχεται ένα μήνυμα στο κινητό από τη Μηχανή στο οποίο αναφέρεται το όνομα της Grace. Ο Φιντς βλέπει ότι η γυναίκα βρίσκεται αρκετά κοντά του και αποφασίζει να της προσφέρει ένα παγωτό. Σύντομα οι δυο τους γίνονται ζευγάρι. Την περίοδο που είναι μαζί, γίνεται αργότερα γνωστό ότι της είχε συστηθεί ως Harolf Martin.

Κάποια στιγμή η Grace τού αποκαλύπτει πως ένας διάσημος πίνακας ο <<Κόκκινος Πύργος>> , την ενέπνευσε να γίνει ζωγράφος. Λέγοντας του ότι τον πίνακα αυτόν τον είχε δει στην Ιταλία, τον ρωτάει που έχει ταξιδέψει. Ο ίδιος απαντάει ότι έχει βρεθεί στη Βενετία.

Ο Φιντς βρίσκει το Νέηθαν σε ένα εστιατόριο και ο φίλος του εντυπωσιάζεται που για πρώτη φορά ο Χάρολντ φτάνει αργοπορημένος. Τον πειράζει μάλιστα, ρωτώντας τον αν βρήκε κοπέλα ενώ ο Φιντς αρνείται να απαντήσει.

Η Grace περιμένει το Χάρολντ σε ένα εστιατόριο, όταν ένας ποδηλάτης τής δίνει ένα μήνυμα. Είναι από τον

    Χάρολντ, ο οποίος την καλεί σε ένα κυνήγι θησαυρού. Η γυναίκα ταξιδεύει σε όλη την πόλη, ακολουθώντας τα στοιχεία. φτάνοντας τελικά στο μουσείο Gugggenheim. Εκεί την περιμένει ο Χάρολντ δείχνοντας της έναν πίνακα. Η Grace αντιλαμβάνεται ότι πρόκειται για τον Κόκκινο Πύργο και όταν τον ρωτάει πως βρέθηκε εκεί ο ίδιος τής απαντάει ότι ένας ανώνυμος ιδιώτης τον δώρισε στο μουσείο. Κάθονται κάτω και ο Χάρολντ αποφασίζει να της πει την αλήθεια για το ποιος είναι. Όμως εκείνη του απαντά πως ό,τι και να της πει δεν θα αλλάξει την εικόνα που έχει γι αυτόν και τον φιλάει.

#### 2007

Στο γνωστό, εγκαταλελειμμένο όροφο τής IFT ο Νέηθαν μιλάει στον Φιντς για την τάση τής μηχανής να αναγνωρίζει μόνο εγκλήματα μαζικής καταστροφής αγνοώντας τα εγκλήματα που κοστίζουν τη ζωή λίγων ανθρώπων. Ο Φιντς απαντά πως φτιάξαν τη μηχανή όχι για να σώζει έναν τυχαίο ξένο αλλά τους περισσότερους από αυτούς.

### Μη σχετικοί αριθμοί

#### 2009-2010

Στις 13 Οκτωβρίου του 2010, την 3178η μέρα ζωής τής Μηχανής, ο Χάρολντ κάνει πρόταση γάμου στην Grace και αυτή λέει το μεγάλο ναι.

Ο Φιντς λέει στον Νέηθαν για τον αρραβώνα του, όταν τον επισκέπτεται στην Βιβλιοθήκη. Ανακαλύπτει όμως ότι ο

    Νέηθαν έχει δημιουργήσει μία πίσω πόρτα στον κώδικα τής μηχανής έτσι ώστε αυτή να μην αναγνωρίζει μόνο τους social numbers σχετικών ατόμων(ατόμων δηλαδή που εμπλέκονται σε εγκλήματα μαζικής καταστροφής) αλλά και των μη σχετικών. Ο Φιντς κατηγορεί το Νέηθαν ότι θα τινάξει την επιχείρηση στον αέρα και αποφασίζει να καταστρέψει την πίσω πόρτα. Το κάνει τη στιγμή που εμφανίζεται ο αριθμός του Νέηθαν, όμως η Μηχανή, προγραμματισμένη πλέον να διαγράφει τους μη σχετικούς αριθμούς, σβήνει το αρχείο ακαριαία.

Δύο βδομάδες αργότερα ο Φιντς ρωτάει τον Νέηθαν γιατί δεν είναι στο γραφείο του και ο δεύτερος απαντάει πως παραιτήθηκε. Ο Χάρολντ ρωτάει πώς μπορεί να το αποτρέψει αυτό και ο Νέηθαν απαιτεί η Μηχανή να μην διαγράφει τους μη σχετικούς αριθμούς. Όμως ο Χάρολντ αρνείται. Ο Νέηθαν τότε του λέει πως έχει μιλήσει σε έναν δημοσιογράφο τον οποίο θα συναντήσει στο λιμάνι και θα του πει για τους μη σχετικούς αριθμούς. Έτσι ο Χάρολντ αποφασίζει να συναντηθεί μαζί τους στο λιμάνι.

Την επόμενη, ο Χάρολντ βλέπει στο λιμάνι το Νέηθαν. Οι δυο τους είναι αρκετά μακριά. Καθώς όμως πηγαίνει να τον πλησιάσει, μία βόμβα εκρύγνηται. Ο Νέηθαν πεθαίνει και ο Χάρολντ τραυματίζεται σοβαρά. Ξυπνάει σε ένα νοσοκομείο. Εκεί βλέπει σε διπλανό κρεβάτι το φίλο του νεκρό ενώ δύο αστυνομικοί πλησιάζουν το πτώμα για να επιβεβαιώσουν το θάνατο του. Λίγο πριν φτάσει η Grace, ο Χάρολντ εξαφανίζεται και αυτή πιστεύει ότι ο αρραβωνιαστικός της δεν ζει πια.Επιστρέφοντας στη βιβλιοθήκη ο Χάρολντ ρωτάει τη Μηχανή αν ήξερε για το θάνατο τού Νέηθαν κι εκείνη απαντά καταφατικά.

    Την ίδια χρονιά ο Φιντς επισκέπτεται ψυχολόγο, στην οποία εκμυστηρεύεται πως σκοπεύει να κάνει κάτι ουσιαστικό και να τιμήσει τη μνήμη του φίλου του, αλλά η ψυχολόγος τον συμβουλεύει να μην το κάνει. Φέρνουν στο προσκήνιο το ζήτημα τής ενοχής τού ανθρώπου που επιβίωσε, ενοχή και ταυτόχρονα ευθύνη που ο ίδιος έζησε ενώ ο άλλος πέθανε. Ο Φιντς στη συνέχεια ρωτάει αν η ενοχή τού ανθρώπου που επιβίωσε περνάει ποτέ αν ο άνθρωπος αυτός είναι όντως ο υπαίτιος για το θάνατο τού άλλου.

Το κάτι ουσιαστικό που σχεδίαζε, ήταν να απειλήσει την Αλίσια Κόργουιν, τη γυναίκα η οποία εκπροσωπούσε την κυβέρνηση στις συζητήσεις για την αγορά τής Μηχανής. Την εγκλωβίζει στο ίδιο της το αυτοκίνητο, στο οποίο έχει φυτέψει μία βόμβα. Η Μηχανή προσπαθεί να τον αποτρέψει από το να σκοτώσει την Κόργουιν ενώ η ίδια τού λέει ότι δεν ήταν η κύρια υπεύθυνη. Η Μηχανή καλεί ένα κοντινό στον Φιντς καρτοτηλέφωνο σε μία απόπειρα να τον σταματήσει. Ο ίδιος τελικά την αφήνει να ζήσει.

Σύμφωνα με τον Φιντς, ο ίδιος σκηνοθέτησε το θάνατο του για να σώσει την Grace, την οποία αρχίζει να παρακολουθεί από μακριά και να της στέλνει λεφτά με διάφορους τρόπους χωρίς αυτή να καταλαβαίνει ότι προέρχονται από τον ίδιο.

Όταν μαθαίνει ότι η Μηχανή είχε προβλέψει το θάνατο τού Νέηθαν, αποφασίζει να βελτιώσει τον κώδικα έτσι ώστε η μηχανή, αντί να του δίνει ολόκληρο τον security social number, να του υποδεικνύει τρία βιβλία τα οποία βρίσκονται στη Βιβλιοθήκη. Τα νούμερα που έχουν τα τρία βιβλία θα συνέθεταν τον εκάστοτε social number. Η κίνηση γίνεται προκειμένου να κάνει πιο δύσκολο σε πιθανούς τρίτους που θέλουν να χακάρουν τη μηχανή, να εντοπίσουν το social number.

Ένας από τους συνεργάτες του Φιντς στο εγχείρημα αυτό ήταν ο Rick Dillinger. Η σχέση τους όμως δεν κατέληξε καλά, με τον δεύτερο μάλιστα να πεθαίνει. Κατά τη διάρκεια τής συνεργασίας του, η Μηχανή δίνει τον αριθμό ενός αγοριού, του Daniel Casey, και ο Dillinger βλέπει πως εκτός από τον ίδιο την παρακολουθεί ένα ζευγάρι. Ο Φιντς τού λέει πως ο άνδρας ανήκει στη CIA και δεν είναι άλλος από τον John Reese.

Ο Dillinger καταφέρνει να πάρει ο ίδιος τον Casey, πριν από τη CIA. και να τον πάει στη Βιβλιοθήκη. Εκεί ο Φιντς,

    ενοχλημένος με την εκνευριστική συμπεριφορά του Dillinger, του ζητάει να φυλάει τη Βιβλιοθήκη από έξω. Ο Casey αρχίζει να εξηγεί στον Φιντς πως η κυβέρνηση τον προσέλαβε για να προσπαθήσει να χακάρει τη Μηχανή, κάτι το οποίο δεν κατάφερε. Ωστόσο, επειδή έμαθε πολλά για το ρόλο της Μηχανής, η κυβέρνηση αποφάσισε πως έπρεπε να τον δολοφονήσουν. Ο ίδιος όμως γλύτωσε, παίρνοντας μαζί του το laptop του. O Fints εντυπωσιασμένος εξετάζει το laptop και καταλήγει ότι αυτό δεν πρέπει να πωληθεί. Αργότερα γίνεται γνωστό ότι εκείνη την περίοδο ο Χάρολντ ετοίμαζε έναν ιό προκειμένου να απελευθερώσει τη Μηχανή. Εξηγεί επίσης στον Casey ότι ο ίδιος έφτιαξε τη Μηχανή, με τον δεύτερο να υπόσχεται πως ό,τι είπαν θα μείνει μυστικό.

Τότε ο Dillinger μπαίνει στη Βιβλιοθήκη ξανά και ενημερώνει τον Χάρολντ ότι άκουγε τη συζήτηση μέσω ενός μικροφώνου που είχε αφήσει κρυφά στο χώρο. Λέει, επίσης, ότι κάτι Κινέζοι ενδιαφέρονται να αγοράσουν το laptop του Casey και ναρκώνει τον Φιντς(έχοντας βάλει μία ειδική ουσία στον καφέ του). Ο ίδιος μάλιστα λέει στον Casey ότι πρέπει να συνεχίσει να τρέχει καθώς ο Χάρολντ δεν βρίσκεται σε θέση να τον βοηθάει πια.

Έπειτα από λίγη ώρα, ο Φιντς βρίσκει τις αισθήσεις του, προσπαθώντας με δυσκολία να περπατήσει. Στη συνέχεια παίρνει τηλέφωνο τον Casey, ο οποίος τον ενημερώνει ότι έχει ήδη κανονίσει με έναν φίλο για τη νέα του ταυτότητα. Ωστόσο ο νεαρός πιάνεται αιχμάλωτος του Reese, ο οποίος τον ακολουθούσε.

Ο Φιντς φτάνει την στιγμή που ο Reese κρατάει τον Casey και τους παρακολουθεί από μακριά. Ο Reese, έχει εντολές να σκοτώσει τον νεαρό αφού κατηγορείται για προδοσία. Ο ίδιος όμως αντιλαμβάνεται ότι ο Casey δεν είναι προδότης, κοιτώντας τον στα μάτια. Τού δίνει έτσι μία τανάλια και του ζητάει να βγάλει ένα δόντι προκειμένου να το δώσει στους ανωτέρους του, ως απόδειξη ότι ο Casey είναι νεκρός. Στη συνέχεια ο Φιντς παίρνει τον Casey στο αυτοκίνητο και φεύγουν, λίγο πριν φτάσει κοντά στον Reese η συνεργάτης του από τη CIA(στην οποία λέει ότι ο νεαρός είναι νεκρός).

Έπειτα από αυτό, ο Φιντς ακολουθεί τον Dillinger στο Central Park, όπου ο δεύτερος τον σημαδεύει με το όπλο. Ευχαριστεί μάλιστα τον Φιντς για τη δουλειά που το προσέφερε και τον απειλεί να φύγει πριν πατήσει τη σκανδάλη. Ο Φιντς φεύγει από κοντά του και κρύβεται πίσω από ένα δένδρο. Εκεί παρακολουθεί τον Dillinger να παραδίδει το laptop σε κάτι άνδρες, λίγο πριν ο ένας από αυτούς πυροβοληθεί στο στήθος. Μία δολοφόνος του ISA είναι αυτή που θα σκορπίσει το θάνατο, τόσο στους Κινέζους, όσο και στον ίδιο τον Dillinger. Όμως ένας από τους Κινέζους καταφέρνει να ξεφύγει με το laptop.

Αργότερα ο Φιντς θάβει το πτώμα τού Ντίλιντζερ.

### Φεβρουάριος

Ο Φιντς συναντά σε ένα νοσοκομείο για πρώτη φορά, έπειτα από καιρό, τον Reese, τον οποίο η CIA θεωρεί νεκρό. Ο Φιντς βρίσκεται σε αναπηρικό καροτσάκι και ο Reese δεν αντιλαμβάνεται την παρουσία του. Ο Φιντς ερευνά έναν από τους μη σχετικούς αριθμούς, την πρώην αρραβωνιαστικιά τού Reese, η οποία δολοφονήθηκε.

Είναι πιθανό να ερευνούσε τον ίδιο τον Reese.

### Σεπτέμβρης

Ο Φιντς προσλαμβάνει έναν δικηγόρο για να βγάλει τον Ρις από ένα αστυνομικό τμήμα στο οποίο κρατείται, πριν η ντετέκτιβ Κάρτερ εντοπίσει την ταυτότητα του. Στη συνέχεια ο Φιντς τον προσλαμβάνει να παρακολουθεί κάθε αριθμό που η Μηχανή θα τους έδινε, εξηγώντας του τι ακριβώς σημαίνουν αυτοί οι αριθμοί και ποιος είναι ο πραγματικός ρόλος τής Μηχανής.

Ο Ρις τελικά παίρνει τη δουλειά, αποφασίζει ωστόσο να παρακολουθήσει το τωρινό αφεντικό του. Όταν βρίσκει ότι ο Φιντς δουλεύει στην IFT, ο δεύτερος παραιτείται. Καθώς ερευνούν τον πρώτο τους αριθμό, ο Φιντς γνωρίζει τον Ντετέκτιβ Φάσκο, έναν διεφθαρμένο αστυνομικό τον οποίο ο Ρις χρησιμοποιεί ως πηγή ενημέρωσης για τα τεκταινόμενα στο NYPD(αστυνομικό τμήμα τής Νέας Υόρκης). Με τον καιρό ο Φάσκο εξελίσσεται σε πραγματικό σύμμαχο.

#### 2012

Ο Φιντς αποφασίζει να γνωριστεί επίσημα με την ντετέκτιβ Joss Carter, η οποία ανήκει στο τμήμα των Ανθρωποκτονιών. Οι δυο τους συναντιούνται σε ένα μπαρ όπου ο Φιντς τη φέρνει σε επαφή με την καθημερινότητα του, δίνοντας την τον αριθμό ενός ατόμου που βρίσκεται στο ίδιο μπαρ με αυτούς. Ζητάει από την Κάρτερ να τον προσέχει και η ντετέκτιβ επιτυχώς καταφέρνει να τον συλλάβει πριν δολοφονήσει κάποιον. Τότε το τηλέφωνο της χτυπάει. Στην άλλη γραμμή ο Φιντς τής λέει πως αυτή είναι η δουλειά τού ίδιου και του Ρις.

Καθώς παρακολουθούν τον αριθμό μίας γυναίκας, ο Φιντς πιάνεται αιχμάλωτος τής γυναίκας αυτής, η οποία στη συνέχεια αποκαλύπτεται πως είναι η Root. Η Root έκανε τον αριθμό της να εμφανιστεί πληρώνοντας η ίδια το HR να τη δολοφονήσει. Στη συνέχεια απαγάγει τον Φιντς και τον πηγαίνει σε διάφορες τοποθεσίες προσπαθώντας να βρει την τοποθεσία τής μηχανής καθώς και έναν τρόπο για να αποκτήσει πρόσβαση σε αυτή. Ο Ρις, ωστόσο, καταφέρνει να σώσει τον Χάρολντ χωρίς όμως να μπορέσει να πιάσει τη Root.

Έπειτα από τη διάσωση του, ο Φιντς γνωρίζεται με τον Bear, ένα βελγικό Μαλινουά που ο Ρις έσωσε από μία συμμορία. Αν και διστακτικός στην αρχή για τον σκύλο, ο Φιντς τον παίρνει στη Βιβλιοθήκη.

#### 2013

Κάποια στιγμή ο Ρις και ο Φιντς ερευνούν την υπόθεση τής Shameen Shaw και του Michael Cole, δύο πράκτορες του ISA. Ο Cole δολοφονείται από την κυβέρνηση όταν ανακαλύπτει ότι μυστικοί πράκτορες παγιδεύουν έναν άνθρωπο βάζοντας πλαστά στοιχεία στο σπίτι του, Τα στοιχεία αυτά δείχνουν πως είναι εγκληματίας ενώ ο ίδιος δεν είναι. Στη συνέχεια μάλιστα δολοφονείται από την κυβέρνηση. Μετά το θάνατο τού Cole η Shaw προσπαθεί να μην έχει την ίδια μοίρα. Η Μηχανή εμφανίζει τον αριθμό της αλλά όταν ο Ρις τη βρίσκει, η ίδια αρνείται, σε πρώτη φάση, τη βοήθεια τους πυροβολώντας μάλιστα τον Ρις. Λίγο αργότερα ο Φιντς και ο Ρις θα τη βοηθήσουν να σκηνοθετήσει το θάνατο της και τότε θα ενταχθεί και αυτή στην ομάδα.

Κάποια στιγμή αργότερα, η Σω πιάνεται αιχμάλωτη από τη Root. Η ομηρία έχει σαν αποτέλεσμα ο Φιντς και ο Ρις να καταφέρουν να πιάσουν τη Root και να την κρατήσουν αιχμάλωτη στη Βιβλιοθήκη.

Μετά το θάνατο τής ντετέκτιβ Κάρτερ από τον Patrick Simmons, ένας βαθιά στεναχωρημένος Φιντς εμφανίζεται, μαζί με τη Σω και το Φάσκο, στην κηδεία της. Ο Ρις έχει αποσυρθεί από την ομάδα κυνηγώντας τον Simmons. Ο Φιντς αναγκάζεται να ζητήσει τη βοήθεια τής Root στο να εντοπίσουν τον Ρις. Η ομάδα τελικά τον εντοπίζει, λίγο πριν καταρρεύσει από τις πληγές του, τις είχε ήδη αποκτήσει τη μέρα που ο Simmons τον πυροβόλησε αλλά δεν φρόντισε να παραμείνει στο νοσοκομείο για να γίνει καλά, και τον πηγαίνει σε ένα νοσοκομείο.

Έπειτα από αυτά ο Ρις φεύγει από την ομάδα και εγκαθίσταται κάπου στο Κολοράντο. Ο Φιντς στέλνει τον Φάσκο να τον βρει, όσο αυτός και η Σω ερευνούν τον επόμενο αριθμό. Ο επόμενος αριθμός, όμως, είναι ο Artur Claypool, ένας συμφοιτητής του απο το ΜΙΤ. Ο Άρθουρ βρίσκεται στο τελικό στάδιο καρκίνου στον εγκέφαλο με τη μνήμη του σταδιακά να ασθενεί. Η Σω τον προσέχει καθώς αυτός βρίσκεται στο νοσοκομείο και προσπαθεί να εξοντώσει τις επερχόμενες απειλές. Μία εξ αυτών προέρχεται από έναν οργανισμό με το όνομα Επαγρύπνιση, η οποία θέλει πληροφορίες για την τωρινή δουλειά του Άρθουρ( δουλεύει για το NSA).

Ο Φιντς και η Σω παίρνουν τον Άρθουρ και τη γυναίκα του, Diane, σε ένα ξενοδοχείο. Εκεί ο Άρθουρ εξηγεί ότι η κυβέρνηση πλησίασε κάποια στιγμή αρκετούς προγραμματιστές ζητώντας τους να φτιάξουν μία Μηχανή. Π ίδιος απάντησε θετικά στην πρόσκληση τής Κυβέρνησης ξεκινώντας το project δημιουργίας μίας Μηχανής, την οποία ονόμασε Samaritan. Ωστόσο η κυβέρνηση απέρριψε το πρόγραμμα του. Ο Άρθουρ πίστευε πως κάποιος άλλος είχε προλάβει να φτιάξει πρώτος τη Μηχανή.

Η μνήμη του Αρθουρ τον προδίδει και πάλι αλλά ο Χάρολντ φροντίζει να του θυμίσει ποιος είναι στην πραγματικότητα αυτός και η γυναίκα του. Τότε ο Άρθουρ ξαφνικά θυμάται ότι τη γυναίκα του την είχε θάψει πριν από δύο χρόνια. Η Diane, τότε, αποκαλύπτει πως στην πραγματικότητα είναι ο "Ελεγχος", η γενική υπεύθυνη για τη λειτουργία του ISA. Ο Hersh, μαζί με άλλους κυβερνητικούς πράκτορες, εισβάλλουν στο δωμάτιο.

    Τους ομήρους θα σώσει η Root, η οποία καταφτάνει στο χώρο. Αν και ο Χάρολντ, η Σω και ο Άρθουρ γλυτώνουν, η Root πιάνεται αιχμάλωτη από τον "Έλεγχο". Ο Άρθουρ στη συνέχεια πηγαίνει τον Φιντς σε μία τράπεζα, όπου κρατάει τους σκληρούς δίσκους με τον κώδικα του Σαμαρείτη. Εκείνη την στιγμή όμως, άνθρωποι της Επαγρύπνισης, καθοδηγούμενοι από τον Peter Collier, εισβάλλουν στην τράπεζα.

Ο Φιντς αντιλαμβάνεται ότι ο Σαμαρείτης τούς εκθέτει σε τεράστιο κίνδυνο και πρέπει να καταστραφεί. Παρά τις αντιδράσεις τού Άρθουρ, τον πείθει πως πρέπει να τον καταστρέψουν. Στη συνέχεια αποκαλύπτει στον Άρθουρ πως ο ίδιος και ο Νέηθαν έφτιαξαν τη μηχανή. Η Επαγρύπνιση ωστόσο καταφέρνει να τους πιάσει αιχμαλώτους. Παρά την προσπάθεια τής Σω να βοηθήσει, πιάνεται και η ίδια αιχμάλωτος. Λίγο πριν η Επαγρύπνιση σκοτώσει την Σω και τον Φιντς εμφανίζεται ο Ρις με τον Φάσκο, οι οποίοι έχουν επιστρέψει από το Κολοράντο.

Αργότερα στη Βιβλιοθήκη ο Ρις αποκαλύπτει πως ο μόνος λόγος που επέστρεψε είναι πως ο Φιντς είναι τόσο πολύτιμος για την ανθρωπότητα για να χαθεί. Στη συνέχεια ανακοινώνει πως φεύγει από την ομάδα.

Στη συνέχεια ο Φιντς δέχεται μία κλήση από τη Root, η οποία έχει ξεφύγει από τον "Έλεγχο". Εκεί τον ενημερώνει ότι η υπεύθυνος της Τράπεζας στην οποία ο ίδιος είχε πιαστεί αιχμάλωτος ήταν υπάλληλος τής εταιρείας Decima Technologies, η οποία είχε κλέψει τους σκληρούς δίσκους τού Σαμαρείτη και τους είχε ανταλλάξει με ψεύτικους.

Η Μηχανή προσπαθεί να φέρει τον Ρις πίσω στην ομάδα. Καθώς αυτός αποφασίζει να ταξιδέψει στην Ευρώπη, η Μηχανή αλλάζει την πτήση του προκειμένου να σώσει τον επόμενο αριθμό, τον Owen Matthews, έναν ΣΧΕΤΙΚΟ αριθμό. Ο Ρις καταφέρνει να τον σώσει από διάφορους δολοφόνους που βρίσκονται στο αεροπλάνο, όμως ένας από τους αεροσυνοδούς σκοτώνει τον πιλότο. Ο Ρις τον εξουδετερώνει, όμως μην ξέροντας πως να πετάει αεροπλάνο ζητάει τη βοήθεια τους Φιντς. Ο Φιντς, χακάροντας το σύστημα τού αεροπλάνου, καταφέρνει να το προσγειώσει στη Ρώμη. Λίγες ώρες μετά φτάνει στη Ρώμη και ο ίδιος ο Φιντς. Εκεί ο Ρις τον ενημερώνει πως σκοπεύει να γυρίσει στην ομάδα.

#### 2014

Οι δρόμοι του Φιντς με τη Root διασταυρώνονται ξανά όταν αυτή λαμβάνει τον αριθμό του Cyrus Wells, ενός καθαριστή. Στο σπίτι τού Cyrus ο ίδιος και η Root εγκλωβίζονται, καθώς άνθρωποι τής Επαγρύπνισης προσπαθούν να τον αιχμαλωτίσουν. Ο Ρις φτάνει για βοήθεια και βλέπει ότι τον Cyrus κυνηγάνε και άνθρωποι τής Decima.

Αργότερα η Root, ο Ρις και ο Cyrus δέχονται επίθεση από άνδρες τής Decima. O τρίτος πιάνεται αιχμάλωτος τής εταιρείας, παρά τη σθεναρή αντίσταση των άλλων δύο, οι οποίοι δεν μπορούν να τον προστατέψουν. Με τη βοήθεια του Ρις και του Φάσκο, τελικά ο Cyrus σώζεται. Ωστόσο άθελα του, δίνει πρόσβαση στη Decima σε ένα τσιπ το οποίο θα της επιτρέψει να ενεργοποιήσει το Σαμαρείτη.

Λίγο αργότερα η Μηχανή δείχνει πως ο Σαμαρείτης ανεβαίνει στο Internet και προσπαθεί να υπολογίσει τις πιθανές απειλές.

Ερευνώντας το θάνατο τής Leona Wainwright, o Φιντς με το Φάσκο πηγαίνουν στην Ουάσιγκτον, να ερευνήσουν το γραφείο της. Η γυναίκα αυτή δούλευε για την κυβέρνηση. Το FBI όμως τους έχει προλάβει παίρνοντας όλα τα υπάρχοντα από το σπίτι της. Μαζί με το Φάσκο πηγαίνουν στο χώρο που το FBI κρατάει τα αποδεικτικά στοιχεία. Εκεί βρίσκει ένα θησαυροφυλάκιο κλειδωμένο με ηλεκτρονικό κωδικό, τον οποίο σπάει. Μέσα υπάρχουν πληροφορίες για το πρόγραμμα "Βόρειο Σέλας", που δεν είναι άλλο από τη Μηχανή. Εκείνη την στιγμή όμως εμφανίζεται ο Colier με την επαγρύπνιση και παίρνουν τα αρχεία από τον Χάρολντ.

Η Root θα τους βγάλει από τη δύσκολη θέση βοηθώντας τους να διαφύγουν. Λίγο αργότερα η Μηχανή τους ενημερώνει πως η Επαγρύπνιση έβγαλε στη δημοσιότητα πληροφορίες για το πρόγραμμα "Βόρειο Σέλας".

Ο επόμενος αριθμός είναι αυτός ενός βουλευτή, τού Roger McCourt, ο οποίος ζει στην Ουάσιγκτον. Ο βουλευτής αυτός είναι το άτομο που θα εγκρίνει ή όχι την ενεργοποίηση τού Σαμαρείτη. Σε μία απόπειρα να τον πείσουν να μην ενεργοποιήσει το πρόγραμμα ο Ρις με τον Φιντς τον απαγάγουν. Εκεί μαθαίνουν ότι ο βουλευτής έχει έρθει σε μυστική συμφωνία με την Decima. Εκεί ο Φιντς του εξηγεί πως η συμφωνία αυτή είναι ιδιαίτερα επικίνδυνη και του ζητάει να την ακυρώσει. Ο βουλευτής αρνείται και ο Φιντς, παρά το γεγονός ότι η Μηχανή θέλει να σκοτώσουν τον βουλευτή, τον αφήνει να ζήσει. Όμως η αστυνομία έχει ενημερωθεί για την απαγωγή του και ψάχνει γι ' αυτόν.

Ο Φιντς, ο Ρις και η Σω φεύγουν από το σπίτι του βουλευτή, λίγο πριν φτάσει η αστυνομία, η οποία τους κυνηγάει.

Ο Σαμαρείτης είναι πλέον online και ο Γκρηρ του ζητάει να εντοπίσει τον Χάρολντ Φιντς. Αυτός όμως αδυνατεί, προτείνοντας ως εναλλακτική την Grace Hendricks. Χρησιμοποιώντας τη Grace,ο Γκρηρ κρατά όμηρο τον Φιντς, σε ένα εγκαταλελειμμένο κτήριο. Καθώς μιλάνε όμως η Επαγρύπνιση εισέρχεται παίρνοντας και τους δύο αιχμαλώτους. Τους οδηγεί σε ένα δικαστήριο όπου αποφασίζει να τους δικάσει μαζί με άλλους αξιωματούχους της Κυβέρνησης.

Εν τω μεταξύ, η Σω, η Root και ο Ρις προσπαθούν να σώσουν αριθμούς τους οποίους ο Σαμαρείτης θεωρεί επικίνδυνους για την επιβίωση του. Ο επόμενος αριθμός που έρχεται είναι αυτός του Γκρηρ. Η Root τους λέει ότι η Μηχανή δεν ξέρει που βρίσκεται αυτός, ωστόσο ξέρει ο Hersh.

Κατά τη διάρκεια τής δίκης ο Colier δολοφονεί τον Γενικό Γραμματέα των ΗΠΑ. Ο Φιντς αποκαλύπτει πως ο ίδιος δημιούργησε τη Μηχανή και καταδικάζεται σε θάνατο. Όμως άνδρες της Decima εμφανίζονται. Ο Colier και ο Φιντς πιάνονται αιχμάλωτοι από την εταιρεία. Εκεί ο Γκρηρ αποκαλύπτει πως η Επαγρύπνιση ήταν δική του ιδέα και ο ίδιος μάλιστα είναι υπεύθυνος για την ένταξη του Colier σε αυτή. Εκεί δίνει εντολή στους άνδρες του να σκοτώσουν τον Κόλιερ και τον Φιντς όμως ο Ρις προλαβαίνει να σώσει τον Χάρολντ.

Ο κόσμος όμως δεν είναι πια ασφαλής γι αυτούς καθώς ο Σαμαρείτης τους κυνηγάει. Η Root έχει καταφέρει να αλλάξει τον κώδικα του με αποτέλεσμα ο Σαμαρείτης να μην αναγνωρίζει κανένα από τα μέλη τής ομάδας με το πραγματικό τους όνομα. Έτσι ο Χάρολντ Φιντς είναι για τον Σαμαρείτη ο Harold Whistler.

## Ταλέντα και δεξιότητες

* **Ειδικός στους υπολογιστές:** Για την ακρίβεια κορυφή στους υπολογιστές, αφού κατάφερε να φτιάξει μία Μηχανή η οποία παρακολουθεί τους πολίτες από κάθε κάμερα, τους ακούει από κάθε μικρόφωνο και μπορεί να αντιληφθεί αν κάποιος θα είναι θύτης ή θύμα σε ένα επερχόμενο έγκλημα.
* **Πλούσιος:** Ως δισεκατομμυριούχος ο Φιντς διαθέτει πάντα τις κατάλληλες πηγές για να παρακολουθούν τον εκάστοτε αριθμό. Ταυτόχρονα παρέχει και μία βάση για την επιχείρηση τους, η οποία είναι η βιβλιοθήκη.
* **Ανωνυμία:** Το όνομα του δεν υπάρχει σε κανένα αρχείο πάνω στη γη. Τα λίγα στοιχεία που υπάρχουν γι' αυτόν είναι παραποιημένα.
* **Αντι-παρακολούθηση:** Τον πρώτο τους καιρό με τον Φιντς, ο Ρις και η Σω τον περνούσαν παρακολουθώντας το αφεντικό τους. Όμως αυτός πάντα κατάφερνε να ξεφεύγει από το οπτικό τους πεδίο.
* **Πιλότος:** Έχει πάρει μαθήματα. Κατά τη διάρκεια τής σειράς τον έχουμε δει να πιλοτάρει ένα υδροπλάνο και το αεροπλάνο με το οποίο ο Ρις ταξίδευε για Ευρώπη.